Foto: AFP Turkiya prezidenti Rajab Toyib Erdo‘g‘anning Suriya prezidenti Bashar Asadni ag‘darib tashlash istagi haqidagi so‘zlari gap Suriya hududida "turk tajovuzi" haqida ketayotganini tasdiqlaydi, deb aytildi Suriya tashqi ishlar vazirligida. "Erdo‘g‘anning Suriyada turk tajovuzining maqsadlari haqidagi gaplari uning yolg‘oniga chek qo‘ydi va Suriya hududidagi turk tajovuzi xayollar va ambitsiyalar natijasidan boshqa narsa emasligini aniq oshkor qildi", deb aytildi Suriya tashqi ishlar vazirligi bergan bayonotda. Avvalroq Erdo‘g‘an Istanbuldagi simpoziumda so‘zlagan nutqida Turkiya armiyasi Suriyadagi urushni Bashar Asad hokimiyatiga chek qo‘yish uchun boshlaganini aytgandi. Rossiya prezidentining matbuot kotibi Dmitriy Peskov Erdo‘g‘anning bu so‘zlariga izoh berib, Kreml uchun Turkiya prezidentining bu gaplari yangilik bo‘lgani hamda u juda jiddiyligi va Erdo‘g‘anning avvalgi gaplari bilan farq qilishini aytdi.